حسين محمد طنطاوى

حسين محمد طنطاوى على داوود, المشهور باسم حسين طنطاوى هوا شاعر مصرى اتولد فى يوم 17 يونيه سنة 1914 فى قرية محلة بردين مركز بلبيس محافظة الشرقيه, دخل كلية العلوم جامعة فؤاد بس ما كملش تعليمه بيها و اشتغل موظف فى المحاكم الاهليه و اتنقل فى الشغل ما بين الزقازيق و فاقوس و الجيزه.

 شغله 
انتجت الإذاعه المصريه للشاعر حسين طنطاوى اغانى و برامج زى اغنية "ع الدوار .. ع الدوار .. راديو بلدنا فيه أخبار" اللى قام بغنائها المطرب محمد قنديل من تلحين احمد صدقى, و برنامج "السمسميه" للفنان سيد الملاح, و اللى كان فقره من الفقرات الاساسيه اللى بتذيعها الاذاعه المصريه, طول شهر رمضان لمدة 25 سنه, فى الفتره من سنة 1962 لغاية سنة 1986, و كمان برنامج "الادباتى", وفوازير "افتح يا سمسم" اللى كانت بتقدمها إذاعة الشعب قديما, و كتابته لعدد من حلقات برنامج "غنوه و حدوته", اللى كانت تقدمه ابله فضيله توفيق, و عدد من التمثيليات للاذاعه زى "جزيرة الذهب" و "حكايات عم حسين".

صدر له فى حياته ديوان شعر اسمه "امسك لسانك" فى سنة 1980, و مان فى يوم 23 مارس سنة 1986, و بعد موته بسنتين صدر باسمه ديوان شعر تانى.

 اشهر اعماله 
 سماح - محمد قنديل
 مرحب شهر الصوم - عبد العزيز محمود
 رمضان جانا - محمد عبدالمطلب
 يا حلو صبح - محمد قنديل
 ع الدوار .. ع الدوار .. راديو بلدنا فيه أخبار - محمد قنديل
 اد القول يا ابو الهول شريفه فاضل
 اكسب حلال يا زين - كارم محمود
 قالو القمر عالى - كارم محمود

 لينكات برانيه 

 مصادر 

تصنيف:شاعر